ᱢᱩᱡᱚᱯᱷᱚᱨᱱᱚᱜᱚᱨ

ᱢᱩᱡᱚᱯᱷᱚᱨᱱᱚᱜᱚᱨ ᱫᱚ ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱨᱤ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱤᱫᱤ ᱛᱮ ᱠᱚᱱᱴᱨᱮᱞᱮᱰ ᱟᱠᱚ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ (NCR) ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱡᱚᱯᱷᱚᱨᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱞᱞᱤ ᱼ ᱦᱚᱨᱤᱫᱣᱟᱨ/ᱰᱮᱦᱨᱟᱰᱩᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH 58) ᱛᱟᱞᱟ ᱨᱮ ᱢᱮᱱᱟᱜᱼᱟ, ᱥᱚᱦᱚᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱮᱞᱣᱮ ᱰᱟᱦᱟᱨ ᱠᱷᱚᱱ ᱦᱚᱸ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱚᱛᱱᱚᱜ
ᱢᱚᱡᱚᱯᱷᱚᱨᱱᱚᱜᱚᱨ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒᱗᱒ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ 
ᱥᱤᱧᱚᱛ ᱼ ᱜᱟᱝᱱᱟᱹᱭ ᱴᱟᱺᱰᱤ ᱨᱮᱱᱟᱜ ᱫᱚᱣᱟᱵᱽ ᱴᱚᱴᱷᱟ ᱨᱮ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱨᱮᱱᱟᱜ ᱑᱒᱕ ᱠᱤᱞᱚᱢᱤᱴᱚᱨ ᱮᱱᱟᱭᱤ ᱟᱨ ᱪᱚᱱᱰᱤᱜᱚᱰ ᱨᱮᱱᱟᱜ ᱒᱐᱐ ᱠᱤᱞᱚᱢᱤᱴᱚᱨ ᱮᱥᱟᱭᱤ, ᱟᱨ ᱵᱤᱡᱽᱱᱚᱨ, ᱢᱤᱨᱟᱴ ᱟᱨ ᱦᱚᱥᱛᱤᱱᱟᱯᱩᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱩᱡᱚᱯᱷᱚᱨ ᱱᱚᱜᱚᱨ ᱱᱚᱜᱚᱨᱯᱟᱞᱤᱠᱟ ᱨᱤᱱ ᱦᱚᱲ ᱮᱞ ᱓᱙᱒,᱔᱕᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱔᱙᱔,᱗᱙᱒ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱜᱚᱨ ᱯᱟᱞᱤᱠᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱘᱙᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ ᱟᱨ ᱑᱒.᱒% ᱦᱚᱲ ᱮᱞ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱘᱐.᱙᱙% ᱛᱟᱦᱮᱸ ᱠᱟᱱᱟ; ᱠᱚᱲᱟ ᱟᱜ ᱥᱮᱪᱮᱫ ᱘᱕.᱘᱒% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱖᱕% ᱛᱟᱦᱮᱸ ᱠᱟᱱᱟ ᱾

ᱥᱚᱦᱚᱨ ᱨᱮ ᱕᱕.᱗᱙% ᱦᱤᱱᱫᱩ, ᱔᱑.᱓᱙% ᱢᱩᱥᱞᱤᱢ, ᱑.᱕% ᱥᱤᱠᱷ, ᱐.᱕% ᱤᱥᱟᱹᱭ ᱟᱨ ᱒% ᱡᱳᱭᱱᱳ ᱢᱮᱱᱟᱜ ᱠᱚᱣᱟ ᱾

ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱱᱚᱜᱚᱨ ᱵᱟᱹᱭᱥᱤ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱱᱚᱣᱟ ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱨᱤ ᱜᱩᱴ ᱧᱩᱛᱩᱢ ᱛᱮ ᱦᱤᱡᱩᱜᱼᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱙᱒,᱔᱕᱑ ᱦᱚᱲ ᱢᱮᱱᱟᱜ ᱠᱚᱣᱟ; ᱥᱚᱦᱨᱤ/ᱢᱟᱦᱟᱱᱟᱜᱽᱨᱤ ᱦᱚᱲ ᱮᱞ ᱔᱙᱔,᱗᱙᱒ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱒᱖᱑,᱓᱓᱘ ᱠᱚᱲᱟ ᱟᱨ ᱒᱓᱓,᱔᱕᱔ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾

ᱯᱟᱹᱨᱥᱤ

ᱠᱟᱹᱣᱰᱤ ᱟᱹᱨᱤ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱲᱚᱠ ᱟᱨ ᱨᱮᱞᱣᱮ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱜᱟᱡᱤᱭᱟᱵᱟᱫᱽ ᱼ ᱥᱚᱦᱟᱨᱚᱱᱯᱩᱨ ᱞᱟᱭᱤᱱ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱱᱤᱭᱟᱹ ᱞᱮᱠᱟ ᱥᱚᱦᱚᱨ ᱠᱷᱚᱱ ᱡᱷᱟᱹᱞ ᱥᱟᱸᱜᱤᱧ ᱥᱮᱱᱚᱜ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱱᱟᱶᱟ ᱫᱤᱞᱞᱤ, ᱯᱟᱪᱮ ᱩᱛᱚᱨ ᱯᱨᱚᱫᱮᱥ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱯᱚᱧᱡᱟᱵᱽ, ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱮ ᱡᱚᱲᱟᱣᱟ ᱾ ᱰᱮᱦᱨᱟᱰᱩᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱟᱨ ᱰᱮᱦᱨᱟᱰᱩᱱ ᱡᱟᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱴᱨᱮᱱ ᱢᱩᱡᱽᱯᱷᱚᱨᱱᱚᱜᱚᱨ ᱥᱴᱮᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱨᱮᱞ ᱰᱟᱦᱟᱨ ᱢᱤᱨᱟᱴ ᱼ ᱥᱟᱦᱨᱟᱱᱯᱩᱨ ᱠᱷᱚᱸᱰ ᱫᱚ ᱱᱤᱛᱚᱜ ᱥᱟᱢᱟᱝ ᱰᱮᱰᱤᱠᱮᱰᱤᱴ ᱯᱷᱨᱮᱴ ᱠᱚᱨᱤᱰᱚᱨ ᱨᱮᱱᱟᱜ ᱢᱤᱫ ᱴᱷᱟᱶ ᱞᱮᱠᱟᱛᱮ ᱩᱴᱷᱱᱟᱹᱣ ᱦᱩᱭᱩᱜ ᱠᱟᱱᱟ ᱾ ᱜᱚᱞᱤᱭᱟᱨᱟ ᱯᱚᱧᱡᱟᱵᱽ ᱨᱮᱱᱟᱜ ᱞᱩᱫᱷᱤᱭᱟᱱᱟ ᱠᱷᱚᱱ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱫᱟᱱᱠᱩᱱᱤ ᱫᱷᱟᱹᱵᱤᱡ ᱟᱴᱮᱫ ᱟᱠᱟᱱᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱕᱘ (NH-58) ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱮᱛᱚᱢ ᱥᱮᱦᱮᱫ ᱨᱮ ᱫᱤᱞᱞᱤ ᱥᱮᱦᱮᱫ ᱟᱨ ᱠᱚᱧᱮ ᱥᱮᱦᱮᱫ ᱨᱮ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱦᱮᱢᱟᱞ ᱵᱩᱨᱩ ᱪᱮᱛᱟᱱ ᱥᱮᱴᱮᱨ ᱞᱟᱹᱜᱤᱫ ᱛᱮ ᱡᱚᱲᱟᱜᱼᱟ ᱾ ᱨᱟᱡᱽᱰᱟᱦᱟᱨ ᱢᱩᱡᱚᱯᱷᱚᱨᱱᱚᱜᱚᱨ ᱥᱚᱦᱚᱨ ᱥᱟᱶᱛᱮ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱜᱟᱲᱣᱟᱞ ᱴᱚᱴᱷᱟ ᱞᱟᱹᱜᱤᱫ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱵᱮᱠᱵᱚᱱ (backbone) ᱢᱮᱱᱟᱜᱼᱟ ᱾ ᱱᱤᱭᱟᱹ ᱨᱟᱡᱽᱰᱟᱦᱟᱨ ᱤᱫᱤ ᱛᱮ ᱦᱚᱨᱤᱫᱣᱟᱨ, ᱨᱤᱥᱤᱠᱮᱥ, ᱰᱮᱦᱨᱟᱰᱩᱱ ᱥᱟᱶᱛᱮ ᱵᱚᱫᱽᱨᱤᱱᱟᱛᱷ ᱟᱨ ᱠᱮᱫᱟᱨᱱᱟᱛᱷ ᱥᱚᱦᱚᱨ ᱟᱨ ᱴᱚᱴᱷᱟᱹᱨᱤ ᱥᱮᱵᱟᱜᱼᱟ ᱾

ᱥᱟᱹᱠᱷᱭᱟᱹᱛ

14. https://commons.m.wikimedia.org/wiki/File:Priyank_chaudhary_boxer.jpg

ᱵᱟᱦᱨᱮ ᱡᱚᱱᱚᱲ
Muzaffarnagar Official website

 https://muzaffarnagar.nic.in/about-district/


ᱛᱷᱚᱠ:ᱢᱩᱡᱚᱯᱷᱚᱨᱱᱚᱜᱚᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ